בס"ד, מרחשון תשע"ט **דף מקורות לעיון ולהעמקה, הרב אודי שורץ**

**מנחות דפים ס"א-ס"ב,**

**שיירי מצוה, תנופה ונענועים**

1. **מנחות, דף ס"ב:** "מוליך ומביא מעלה ומוריד [וכו']. אמר רבי חייא בר אבא אמר רבי יוחנן: מוליך ומביא - למי שהרוחות שלו, מעלה ומוריד - למי שהשמים והארץ שלו. במערבא מתנו הכי, אמר רב חמא בר עוקבא אמר רבי יוסי בר רבי חנינא: מוליך ומביא - כדי לעצור רוחות רעות, מעלה ומוריד - כדי לעצור טללים רעים. אמר רבי יוסי בר רב אבין, זאת אומרת: שירי מצוה מעכבים את הפורענות, דהא תנופה שירי מצוה היא, ועוצרת רוחות רעות וטללים רעים. אמר רבה: וכן לולב".

**א. שיירי מצוה ועניינים**

1. **מנחות, דף צ"ג:** "סמיכה שירי מצוה. ת"ר: "וסמך ונרצה" - וכי סמיכה מכפרת? והלא אין כפרה אלא בדם, שנאמר: כי הדם הוא בנפש יכפר! אלא לומר לך, שאם עשאה לסמיכה שירי מצוה, מעלה עליו הכתוב כאילו לא כיפר וכיפר. ותניא גבי תנופה כי האי גוונא: לתנופה לכפר - וכי תנופה מכפרת? והלא אין כפרה אלא בדם, שנאמר: כי הדם הוא בנפש יכפר! אלא לומר לך, שאם עשאה לתנופה שירי מצוה, מעלה עליו הכתוב כאילו לא כיפר וכיפר".

**א1. כבוד המצווה וחיבובה**

1. **מסילת ישרים, י"ח-י"ט:** "מידת החסידות צריכה היא באמת לבאור גדול ... הנה שורש החסידות הוא מה שאמרו חז"ל: אשרי אדם שעמלו בתורה, ועושה נחת רוח ליוצרו ... והנך רואה שהחסידות ממין הפרישות, אלא שהפרישות בלאוין, והחסידות בעשין, ושניהם ענין אחד, שהוא: להוסיף על המפורש מה שנוכל לדון לפי המצוה המפורשת שיהיה נחת רוח לפניו יתברך ... החלק הראשון שבראשון הוא במעשה שבין אדם למקום, ועניינו - קיום כל המצוות וכל הדקדוקים שבהם עד מקום שיד האדם מגעת, ואלו הם שקראום חז"ל "שיירי מצווה", ואמרו: שיירי מצווה מעכבים את הפורענות. כי אע"פ שגוף המצווה נשלם זולתם וכבר יצא בזה ידי חובתו, הנה זה לכל המון ישראל, אך החסידים אין להם אלא להרבות בהשלמתם ולא למעט בהם כלל".
2. **שיעורי הרא"ל, בעניין שיירי מצוה:** "מלשון הגמרא משתמע, שהבעייה בסמיכה ובתנופה אינה גלומה רק בהעדר הסמיכה והתנופה, אלא ביחסו של האדם: שעשאו שיירי מצווה. לשון אחרת, המקריב קובע שהוא חש רק לפעולות הקריטיות שמעכבות את התהליך, ומרשה לעצמו לוותר על הפעולות שאינן נחוצות. מטרת הקורבן היא ריצוי קמיה קודשא בריך הוא, ואדם אינו ראוי לכפרה ולריצוי אם הוא מתייחס באופן מזלזל לאחד משלבי הקורבן".

**א2. ברכה על שיירי מצוה**

1. **תוספות פסחים, דף ז':** "בעידנא דאגבהה נפיק ביה - וא"ת כיון דנפק היאך יברך והלא צריך לברך עובר לעשייתו ואומר ר"י אע"ג דנפק אכתי עוסק במצוה שצריך לנענע בקריאת הלל (סוכה לז:)".
2. **בעל המאור, שם:** "ובלולב אין מברכין לעולם אלא על נטילת לולב דמדאגבהיה נפק ביה, ואע"פ שכל המצוות מברך עליהם עובר לעשייתן, כיון דאית ליה לקרות את ההלל ולנענע שהוא שיירי מצווה כעובר לעשייתה דמי".
3. **ספר הישר, חלק החידושים, סימן ת"ו:** "ויש מקשים על הא דכל הברכות כולן מברך עליהן עובר לעשייתן ... והא איכא לולב דמברכין עליו בתר דנפקי ביה?! ואית דמתרצי כיון דאיכא למיעבד ניענוע שיירי מצווה מעכבין, ועובר לעשייתן הוא. ולא נהירא, דהא פליגי בשיירי מצווה מעכבין".
4. **שיעורי הרא"ל, שם:** "ניתן להציע הבחנה עקרונית יותר בין רמות שונות של שיירי מצווה. התנופה והסמיכה הן ספיחי התהליך, בעוד שזריקת שיירי הדם היא נספח לתהליך. לאמור - הקרבת השיריים ממשיכה את רצף פעולות הקורבן שהיה לפניה, ואילו הסמיכה והתנופה הן חלק ממעגל ההקרבה, ואולם הן לא מצטרפות מבחינה ליניארית לתהליך. חשוב לעמוד על שני פנים בהגדרת הסבר זה. מצד אחד, הסמיכה והתנופה מהוות עבודות עצמאיות - שלב נפרד בתהליך הקורבן. לעומתן, הקרבת השיריים אינה אלא נספח לעבודת הדם הקמאית. מן הבחינה הזו, הסמיכה והתנופה עדיפות על הקרבת השיריים. מצד שני, הקרבת השיריים אמנם נספחת ותו לא, אך היא זנב לאריות - היא נספחת ללב ליבו של תהליך ההקרבה, דהיינו לעבודת הדם. מן הבחינה הזו, הקרבת השיריים עדיפה, משום שסמיכה ותנופה הן אכן פעולות עצמאיות, אך מקומן פריפריאלי יותר ...

מה פשר הברכה על שיירי המצווה? יש לחקור האם השיריים הם עצמם המצווה, ועל כן ברכה עליהם היא ברכה על המצווה עצמה; או שמא השיריים הם מעין חבל המאפשר לאחוז במצווה".

**א3. "מצוה לשמה"**

1. **רש"י סוכה, דף ל"ז:** "למי שארבע רוחות שלו - מצוה זו אנו עושין לשמו, כן מראה בהנפתו".
2. **שפת אמת, מנחות דף ס"ב: "**שם בגמ' שירי מצוה מעכבין את הפורענות כו' פי' אף על גב דאי' בר"ה (ט"ז) הביאו לפני שתי הלחם שיתברכו לכם פירות האילן מ"מ עיקר המצו' להביא לפניו לקיום מצותו וממילא יתברכו לכם וזה שיורי המצוה ולא שעיקר המצוה יהי' לשם זה".

**ב. רוחות וטללים[[1]](#footnote-1)**

**ב1. החיוב**

1. **תוספות שם:** "כדי לעצור רוחות רעות - שמא לא בכל תנופות עושין כן אלא דווקא בתנופה של שתי הלחם דעצרת וכן לולב משום דאמרינן בפרק קמא דראש השנה (דף טז.) דגזר דין נחתם בפסח על התבואה בעצרת על פירות האילן בחג על המים ולבד מן הניענוע שבלולב יש בו הולכה והובאה[[2]](#footnote-2)".
2. **קרן אורה, שם:** "שם תוספות בד"ה כדי (לעשות) לעצור כו', שמא לא בכל תנופות עושין כן כו'. ועיין בת"כ (צו פט"ז ה"א) דאיתא כן גם בתנופת חזה ושוק של שלמים, וכן בכל התנופות".

**ב2. משמעות ההלכה**

1. **רש"י מנחות, דף ס"ב:** "מוליך ומביא - לצפון ודרום ומזרח ומערב כדי לעצור רוחות רעות הבאות מארבעה רוחות. מעלה ומוריד לעצור טללים רעים - הבאין מלמעלה למטה".
2. **רבינו בחיי, ויקרא ז' ל':** "ועוד יש לומר בענין מוליך ומביא מעלה ומוריד בין בתנועת חזה ושוק בין בתנועת הלולב, שבזה רמז לגלות ולגאולה, מוליך, על שם: (איכה א, ו) "וילכו בלא כח לפני רודף". ומביא על שם: (ירמיה לא, ז) "הנני מביא אותם מארץ צפון". מעלה, למי שהעלה שכינתו מקרב ישראל, שנאמר: (יחזקאל יא, כג) "ויעל כבוד ה' מעל תוך העיר". ומוריד, למי שעתיד להורידה ולהשרותה בישראל, שנאמר: (ישעיה לא, ד) "כן ירד ה' צבאות לצבוא על הר ציון". ויש בו עוד רמז לתחיית המתים: מוליך, על שם שכתוב: (תהלים עח, לט) "רוח הולך", ומביא, על שם שכתוב: (יחזקאל לז, י) "ותבא בהם הרוח ויחיו", מעלה, על שם שכתוב: (קהלת יב, ז) "והרוח תשוב אל האלהים אשר נתנה", ומוריד, על שם שכתוב: (יחזקאל לז, ט) "ופחי בהרוגים האלה ויחיו".
3. **מאירי סוכה, דף ל"ז:** "וכן אמרו מוליך ומביא לעצור רוחות רעות מעלה ומוריד לעצור טללים רעים כלומר שתהא מחשבתו להאמין שהשם ייטיב לטובים ויכפר לשבים ואם בשירי מצוה כן ר"ל במצוה שאינה מעכבת שאם לא הניף אף על פי שאין הכפרה מן המובחר מ"מ קרבנו עולה לו ואינו צריך להבאת קרבן אחר ואם שירים אלו מעכבין את הפורענות קל וחומר גופה של מצוה ואמרו על זה וכן ללולב כלומר שאע"פ שהנטילה גופה של מצוה ויצא בו בלא שום נענוע וכמו שאמרו מדאגבהיה נפק ביה מ"מ הנענוע שירי מצוה וצריך שיוליך ויביא ויעלה ויוריד בנטילתו".
4. **רשימות שיעורי הגרי"ד, שם:** "ישנם שני יסודות[[3]](#footnote-3) בקבלת עול מלכות שמים: א) רוממות הבורא, ב) שפלות האדם. בק"ש מודגשת גדלות הבורא ובתפלה מוטעמת שפלות האדם ותלותו באלקים. גם בר"ה וביוה"כ מודגשים שני הענינים בפיוטים: הפיוטים כמו מלך עליון מדגישים הרוממות של המלך הקדוש ברוך הוא, והפיוט ונתנה תוקף מטעים שפלות האדם. המחלוקת כאן היא מהו עיקר היסוד של תנופת קדשים או נענועי לולב - האם הוא להדגיש רוממות הבורא - למי שארבע רוחות שלו, או שפלות האדם - לעצור רוחות רעות וטללים רעים".
5. **ערוך השולחן, תרנ"א כ"ג:** "הנענועים הם לששה קצוות ד' רוחות ומעלה ומטה והעניין הוא דמוליך ומביא למי שארבע רוחות שלו מעלה ומטה למי שהשמים והארץ שלו [גמ' שם] להורות שהקב"ה מושל בשמים ובארץ ובכל רוחות העולם כעניין לך ד' הגדולה וגו' לך שמים אף לך ארץ כי ד' הוא האלקים בשמים ממעל ועל הארץ מתחת אין עוד וכעניין כוונת אחד שבק"ש כמ"ש בסי' ס"א ע"ש ועוד כדי לעצור רוחות רעות וטללים רעים [שם] כלומר דכל מצוה מעכבת את הפורעניות וגם שירים של המצוה מעכבת [שם] וביחוד כשעושים בשמחה כדכתיב בתוכחה [דברים כח, מז] תחת אשר לא עבדת את ד' אלקיך בשמחה ולכן עתה שהיא זמן שמחתינו ומקיימים עיקר המצוה שהיא הנטילה ושירי מצוה שהם הנענועים ואנו מראים שמוסרים נפשותינו וגופינו לד' לעבוד אותו יתברך בשמחה וממילא שבזכות זה יעצור מעלינו כל מיני צרות המכונים בשם רוחות רעים וטללים רעים כלומר שכל הצרות באים מפני חלק השטן שהוא יורד ומסטין עולה ומקטרג ועושים זה על דרך יגער ד' בך השטן [כ"מ בגמ' שם ודו"ק] וזהו הושיענו אלקי ישענו מאלו הנזקין וכן אנא ד' הושיעה נא".
6. **מאור עינים (לרבי נחום מטשרנוביל, תלמיד הבעש"ט), פרשת האזינו:** "ולכן בלולב צריך הולכה והובאה תמיד כי לולב הוא אותיות ל"ו ל"ב שמשעבד הלב והחיות אל הבורא ושב אל ה' כאשר נעשה בראש השנה ויה"כ מפני פחד הדין הכל שבים אל ה' כמבואר למעלה ואז כשהאדם מדבק עצמו למעלה משפיעין עליו שפע הדעת וחסדיו זהו הולכה תחלה להשם ואח"כ הובאה מביא אל עצמו שפע החיות ומשעבדין כל הרוחות להשם לומר שהכל מאתו והוא מחיה את כולם ואז עוצר רוחות רעות וטללים רעים שהם מצד הדין כמאמר רבותינו זכרונם לברכה (סוכה לז ב) מוליך ומביא מעלה ומוריד לעצור רוחות וטללים רעים כי בבא החסד הגדול נמתקים הדינים".
7. **פרי צדיק, שמחת תורה:** "דאיתא בגמרא (סוכה ל"ז ב) מוליך ומביא כדי לעצור רוחות רעות והיינו רצונות שבלב כמ"ש כל אשר ברוחו לעשות והיינו ברצונו מעלה ומוריד כדי לעצור טללים רעים והיינו חכמות ודעות חיצונות שבמוח דכמו דתורה שבעל פה נקרא טלא כמו שנאמר (דברים ל"ב, ב') תזל כטל אמרתי והיינו שאין האדם מרגיש איך שבא לו מה' יתברך וסובר שמחדש מדעתו כן לעומת זה יש חכמות חיצונות והן נקראים טללים רעים. ועל זה מקיפין בארבעה מינים שבעת הימים. שיועיל קדושת שבעה רועים שהם מרכבה לשבע מדות להסיר הרע ואחר כך ביום השמיני מקיפין שבע הקפות בספר תורה שיועיל קדושת השבעה רועים להכניס הדברי תורה ללב".
1. הערה: הרמב"ם (תמידין ומוספין, ח' י"א; לולב, ז' ט'-י') הזכיר שתנופה היא "מוליך ומביא מעלה ומוריד", אך לא אמר דבר וחצי דבר על עניין הרוחות והטללים. [↑](#footnote-ref-1)
2. להלן שם עסקו התוספות באופן המדוייק של הנענוע, ובשאלת "כסכוס" הלולב. בעניין זה הרחיבו מאוד הראשונים בסוגיה המקבילה בסוכה בדף ל"ז, ראה בריטב"א, במאירי ובשאר ראשונים שם; ובשולחן ערוך והרמ"א, אורח חיים תרנ"א ט' ובנושאי הכלים שם. [↑](#footnote-ref-2)
3. הרקע לדברי הגרי"ד הוא דיון בין בעל "כפות תמרים" ובין הערוך לנר בשאלה האם שתי הדעות בסוגיה, העוסקות ברוחות ובטללים, חולקות זו על זו, או משלימות זו את זו. [↑](#footnote-ref-3)